laion/Wikipedia-Exotic huggingface dataset:
לסאנה דיארה

לסאנה דיארה (בצרפתית: Lassana Diarra; נולד ב-10 במרץ 1985) הוא כדורגלן עבר צרפתי ששיחק בעמדת הקשר האחורי. ביולי 2005 עבר מלה האבר הצרפתית לצ'לסי תמורת ארבעה מיליון לירות שטרלינג. בעונת 2007/2008 עבר דיארה ליריבתה הלונדונית של צ'לסי, ארסנל. דיארה לא מצא מקומו בקבוצה ובינואר 2008 עבר לפורטסמות'. עם פורטסמות' זכה בגביע ה-FA. בחלון ההעברות של ינואר 2009 עבר לריאל מדריד, שם תפס את מקומו של מהמאדו דיארה הפצוע. ב-1 בספטמבר 2012 חתם חוזה ל-3 שנים באנז'י מחצ'קלה. לאחר הפחתה משמעותית בשכר השחקנים, דיארה חתם ב-20 באוגוסט 2013 בשורות לוקומוטיב מוסקבה. באוגוסט 2014, לוקומוטיב מוסקבה ביטלה את חוזהו של הצרפתי ודרשה ממנו פיצוי של 20 מיליון אירו. פיפ"א התערבה וקבעה כי על דיארה לפצות את המועדון הרוסי ב-10 מיליון אירו. עקב כך, הצרפתי לא באמת הוגדר כשחקן חופשי, כשהרוסים דרשו מהקבוצות שהתעניינו בשירותיו פיצויים, מה שבסופו של דבר מנע ממנו לעבור לשרלרואה הבלגית, שרצתה ערבות מפיפ”א, אליה בארגון לא הסכימו, ובכך הושפע המשך הקריירה שלו. בית הדין לבוררות בספורט פסק על השעיית דיארה ומתן הפיצויים ללוקומוטיב מוסקבה. דיארה פנה לבית הדין האירופי לצדק אשר פסק שכללים המשפיעים על הדרך בה שחקן יכול להשתחרר מחוזהו, לא היו חוקיים והיו מנוגדים לחוקי האיחוד האירופי. בשנת 2015 חתם בקבוצה הצרפתית אולימפיק דה מארסיי. בפברואר 2017 שוחרר מהקבוצה. ב-23 בינואר 2018 חתם דיארה בפריז סן ז'רמן לשנה וחצי. סיים את הקריירה שלו בפריז סן ז'רמן ב-2019. בת דודתו של דיארה נהרגה בפיגועי טרור אשר התרחשו ב-13 בנובמבר 2015. באותה העת, שיחק דיארה עבור נבחרתו במסגרת משחק הידידות מול נבחרת גרמניה. צ'לסי גביע ה-FA:‏ 2006/2007 גביע הפוטבול ליג: 2006/2007 פורטסמות' גביע ה-FA:‏ 2007/2008 ריאל מדריד אליפות ספרד: 2011/2012 גביע המלך הספרדי: 2010/2011 הסופר קאפ הספרדי: 2012 פריז סן ז'רמן אליפות צרפת: 2017/2018 גביע הליגה הצרפתית: 2017/2018 הגביע הצרפתי: 2017/2018 מדיה וקבצים בנושא לסאנה דיארה בוויקישיתוף לסאנה דיארה, ברשת החברתית אקס (טוויטר) לסאנה דיארה, ברשת החברתית אינסטגרם לסאנה דיארה, באתר Transfermarkt לסאנה דיארה, באתר Soccerway לסאנה דיארה, באתר BDFutbol לסאנה דיארה, באתר WorldFootball.net לסאנה דיארה, באתר National Football Teams לסאנה דיארה, באתר FootballDatabase.eu לסאנה דיארה, באתר ESPN BBC פרופיל באתר ה-BBC דרמה בכדורגל האירופי: פסיקה היסטורית "תשנה את שוק ההעברות", באתר ynet, 4 באוקטובר 2024 רעידת אדמה? פסיקת האיחוד האירופי נגד פיפ"א, באתר ONE‏, 4 באוקטובר 2024 Lassana Diarra se prend 10 millions d'euros d'amende par le TAS, www.20minutes.fr, ‏2016-05-28 שוק ההעברות ישתנה? החלטת האיחוד האירופי, באתר ‏מאקו‏, 4 באוקטובר 2024 Diarra case: Some FIFA transfer rules breach EU law – DW – 10/04/2024, dw.com MacInnes, Paul (2024-10-03). "The Lassana Diarra case: what is it and will it change football like Bosman?". The Guardian. ISSN 0261-3077. נבדק ב-2024-10-04. ערך זה הוא קצרמר בנושא כדורגלנים צרפתים. אתם מוזמנים לתרום לוויקיפדיה ולהרחיב אותו.
מייקל אסיין

מייקל קוג'ו אסיין (באנגלית: Michael Kojo Essien; נולד ב-3 בדצמבר 1982) הוא כדורגלן עבר גנאי ששיחק בעמדת הקשר המרכזי, ומשמש כיום כעוזר מאמן בקבוצת נורשלן מליגת העל הדנית. לזכותו 58 הופעות בנבחרת גאנה. אסיין החל את דרכו המקצוענית ככדורגלן המועדון הגאנאי ליברטי פרופשיונלס. בגיל 18 עבר למועדון הספורט בסטיה הצרפתי, בשנת 2000. שלוש שנים לאחר מכן, התפרסם שהוא חתם בפריז סן-ז'רמן, אך לבסוף העדיף לשחק באולימפיק ליון. לאסיין היה תפקיד חשוב ב-2 הזכיות הרצופות של ליון באליפות בזמן ששיחק במועדון, ואף זכה בתואר "שחקן השנה בליגה הצרפתית". בקיץ 2005 חתם אסיין בקבוצת צ'לסי האנגלית, לאחר משא ומתן מתמשך. בשנותיו במועדון זכתה צ'לסי במספר אליפויות וגביעים מקומיים ואף בליגת האלופות לעונת 2011/12. ב-31 באוגוסט 2012 הושאל אסיין לריאל מדריד. בתום העונה חזר אסיין לצ'לסי. ב-27 בינואר 2014, חתם אסיין במילאן. לאחר שנה וחצי באיטליה, חתם ב-2 ביוני 2015 בפנאתינאיקוס. ב-13 במרץ 2017 חתם בפרסיב באנדונג מליגת העל האינדונזית. ב-16 במרץ 2019 חתם בסבאיל מליגת העל האזרית לעונה וחצי. אסיין שיחק בנבחרת גאנה במספר טורנירים חשובים כמו אליפות אפריקה לאומות, ומונדיאל 2006 בגרמניה. אסיין היה אמור להשתתף גם במונדיאל 2010, אך נפצע כחודש לפני הטורניר ושוחרר. בספטמבר 2020 החל לשמש כעוזר מאמן בקבוצת נורשלן מליגת העל הדנית. ליון אליפות צרפת (2): 2003-04, 2004-05 גביע האלופות (צרפת) (2): 2004, 2005 צ'לסי אליפות אנגליה (2): 2005-06, 2009-10 הגביע האנגלי (4): 2006-07, 2008-09, 2009-10, 2011-12 גביע הליגה (1): 2006-07 מגן הקהילה (1): 2009 ליגת האלופות (1): 2011-12 מדיה וקבצים בנושא מייקל אסיין בוויקישיתוף אתר האינטרנט הרשמי של מייקל אסיין מייקל אסיין, באתר Transfermarkt מייקל אסיין, באתר Soccerway מייקל אסיין, באתר BDFutbol מייקל אסיין, באתר WorldFootball.net מייקל אסיין, באתר National Football Teams מייקל אסיין, באתר FootballDatabase.eu מייקל אסיין, באתר ESPN פרופיל המאמן, באתר Transfermarkt מייקל אסיין, באתר אנציקלופדיה בריטניקה (באנגלית) פרופיל שחקן, ליגת העל באנגליה "אסיין הגנאי מצטרף לפ.ס.ז'", 30.6.2003, BBC News (אנגלית) "אסיין סירב להצעת פ.ס.ז', 2.7.2003, BBC News (אנגלית) "צ'לסי חותמת לבסוף את העסקה עם אסיין", 19.8.2005, dailymail.co.uk (אנגלית) "אסיין מושאל לריאל מדריד", 31.8.2012, chelseafc.com "מייקל אסיין מחוץ למונדיאל", 27.5.2010, BBC News (אנגלית)
טורסטן פרינגס

טורסטן פרינס (בגרמנית: Torsten Frings; נולד ב-22 בנובמבר 1976 בוורסלן, גרמניה) הוא כדורגלן עבר גרמני ששיחק בעמדת הקשר, ומאמן כדורגל בהווה. טורסטן פרינגס החל את הקריירה המקצועית שלו באלמאניה אאכן בליגה השלישית בגרמניה לפני המעבר לורדר ברמן בעונת 1996–1997. עד למעבר שלו מברמן לבורוסיה דורטמונד פרינגס שיחק 197 פעמים וכבש 19 שערים. ב-2002, לאחר הופעה מרשימה של פרינגס במונדיאל 2002 מספר קבוצות אירופאיות מובילות עקבו אחריו, פרינגס חתם ל-4 שנים בבורוסיה דורטמונד בעלות של 10 מיליון אירו. במדי דורטמונד פרינגס שיחק 61 משחקים מתוכם 12 בליגת האלופות בהם כבש שני שערים נגד לוקומוטיב מוסקבה במשחק הבית ובמשחק החוץ מול הקבוצה הרוסית. את עונת 2003–2004 התחיל פרינגס רק בסוף חודש ינואר בגלל פציעה בברך שנגרמה לו במהלך משחק מול בוכום בחודש יולי. בסוף עונת 2003–2004 הוחתם פרינגס ל-3 עונות בבאיירן מינכן. במדי באיירן זכה פרינגס בדאבל בעונה היחידה שבה שיחק בבאיירן מינכן פרינגס הופיע ב-43 משחקים מתוכם כבש ב-4 שערים בלבד. פרינגס חזר למדי ורדר ברמן בתחילת עונת 2006/2005 שבה הוא שיחק עד שנת 2011 ושימש כקפטן הקבוצה. בעונת 2008/2009 הגיעו פרינגס וברמן לגמר גביע אופ"א, שם נוצחה הקבוצה 1–2 על ידי שחטאר דונצק. ביוני 2011 עבר פרינגס לקבוצת טורונטו מליגת ה-MLS. בפברואר 2013 הודיע פרינגס על פרישתו ממשחק פעיל. פרינגס כבש את שערה הרביעי של נבחרת גרמניה מול קוסטה ריקה במשחק הפתיחה של מונדיאל 2006 בו ניצחה גרמניה 2:4. לאחר משחק רבע הגמר של המונדיאל בו ניצחה גרמניה את ארגנטינה בדו-קרב פנדלים, התחוללה קטטה המונית בין שחקני שתי הנבחרות, בשל מעורבותו בקטטה בה שלח פרינגס אגרוף לפרצופו של חוליו קרוז, הוא הורחק לשני משחקים על ידי פיפ"א, פרינגס החמיץ את משחק חצי הגמר מול איטליה בו הודחה גרמניה בתוצאה 0–2 משני שערים שהובקעו במהלך תוספת הזמן. פרינגס אימן לאחר פרישתו בנוער של ורדר ברמן, וקודם לעמדת עוזר המאמן כאשר מונה ויקטור סקריפניק כמאמן הקבוצה באוקטובר 2014. עם פיטוריו של סקריפניק בתחילת עונת 2016/17, פוטר גם פרינגס מתפקידו. בדצמבר 2016 מונה פרינגס כמאמנה של דרמשטאדט 98, שבעת סיום הסיבוב הראשון של עונת 2016/17 מוקמה במקום האחרון בבונדסליגה עם שמונה נקודות בלבד. פרינגס לא הצליח להציל את הקבוצה מירידה לבונדסליגה השנייה, על אף שהשיג מספר ניצחונות במחזורי הסיום. את עונת 2017/18 פתח פרינגס בצורה טובה, אך קבוצתו נקלעה לרצף משחקים ללא ניצחון והוא פוטר מהמועדון בדצמבר 2017. מדיה וקבצים בנושא טורסטן פרינגס בוויקישיתוף אתר האינטרנט הרשמי של טורסטן פרינגס טורסטן פרינגס, ברשת החברתית פייסבוק טורסטן פרינגס, באתר Transfermarkt טורסטן פרינגס, באתר Fussballdaten.de (בגרמנית) טורסטן פרינגס, באתר WorldFootball.net טורסטן פרינגס, באתר National Football Teams טורסטן פרינגס, באתר FootballDatabase.eu פרופיל המאמן, באתר Transfermarkt טורסטן פרינגס מונה למאמן דרמשטאדט: "מאושר שבחרו בי", באתר וואלה, 27 בדצמבר 2016
מרכז היהודים (סלובקיה)

מרכז היהודים (בסלובקית: אוסטרדנה ז'ידוב ÚŽ, בגרמנית: יודנצנטרלה) הוא שמו של היודנרט ליהודי סלובקיה, שפעל בסלובקיה בתקופת השואה, בהתאם להוראה שנתן ריינהרד היידריך ב-21 בספטמבר 1939. גוף בעל שם דומה, "המרכז היהודי", פעל ברומניה באותה תקופה ובנסיבות דומות. במהלך מלחמת העולם השנייה סופחה צ'כיה לרייך השלישי ובסלובקיה הוקם ממשל חסות פרו-נאצי. מרכז היהודים הוקם בברטיסלאבה ב-1940, ומשם ייצג את כל יהודי סלובקיה בפני הממשלה של "מדינת סלובקיה העצמאית" שנשלטה על ידי מפלגת העם הסלובקית של הלינקה (Hlinkova Slovensko Ludoa Strana - HSLS. כונתה על ידי היהודים "מפלגת הלודקים") והעביר הוראות והודעות של השלטון לקהילה היהודית. המרכז החליף את "המשרד היהודי המרכזי", שהוקם ב-1938 במטרה לתאם את פעולותיהם של כל הארגונים היהודים שפעלו בסלובקיה. הגופים העיקריים שהשתתפו בהקמת המרכז היו הקהילה האורתודוקסית (הלשכה המרכזית החרדית), ההסתדרות הציונית והלשכה הנאולוגית (שיצגה את היהודים הקונסרבטיביים והרפורמים). בראש המרכז היהודי עמד זקן-היהודים ("סטרוסטה"). תפקיד זה מילאו היינריך שוורץ שנעצר על ידי השלטונות, ארפד שבשצ'ן ואחריו ד"ר אוסקר נוימן. המרכז דאג בתחילה למקומות עבודה, להכשרה ולהסבה מקצועית (בעיקר לעבודה גופנית), ניהל בתי-ספר ומוסדות צדקה יהודים וסייע במזון, אך היה כבמקומות אחרים שותף לשליחת יהודים בעלי נתינות זרה או חסרי נתינות, בהתחלה להונגריה ומאוחר יותר למחנות שבפולין ולאספקת כוח עבודה למחנות עבודה. בשלב מאוחר יותר היה המרכז שותף למשלוחים למחנות העבודה ומחנות ההשמדה מתוך מחשבה שכך יוכלו להציל את שאר הקהילה. נציג של הזרם שתמך בשיתוף פעולה למטרות הצלה חלקית היה קארול הוכברג (קרל הוכברג). המרכז אמנם היה שונה מהיודנרטים בפולין ותפקידיו היו מורחבים יותר, אך הדילמה של שיתוף הפעולה עם הנאצים השתקפה גם כאן. האופוזיציה למרכז כינתה עצמה "קבוצת העבודה", אותה הנהיגה נציגת ויצו גיזי פליישמן בתמיכת הרב מיכאל דב בר ויסמנדל. קבוצה זו, פרט לפעולות עזרה והצלה, יזמה את תוכנית אירופה להצלת שרידי יהדות אירופה. המרכז היה כפוף הן למחלקה ה-14 (המחלקה לענייני יהודים) במשרד הפנים הסלובקי, והן למשרד המרכזי לענייני כלכלה ("אוסטריני הוספודרסקי אורד"), שנודע בראשי התיבות של שמו - או.או. (.U.U) שהיה כפוף להאופטשטורמפירר דיטר ויסליצני. פטרן, גילה. האם מאבק על הישרדות: הנהגת יהודי סלובקיה בשואה 1944-1938 . תל אביב: מורשת, 1992. 'מרכז היהודים' (בסלובקיה) מתוך אתר יד ושם דו"ח ורבה-וצלר
יודסה ראט פור אמסטרדם

יוֹדְסֶה ראט פור אמסטרדם (Joodsche raad voor Amsterdam) היה יודנראט אשר הוקם ופעל בהולנד בתקופת השואה וריכז בידיו את סמכויות הטיפול ביהודי העיר אמסטרדם. בדצמבר 1940 הוקם גוף שקדם ליודסה ראט, "הוועדה המתאמת היהודית" בראשות לודוויק ארנסט ויסר. בו היו שותפים הציונים בהולנד, נציגי הקהילה האשכנזית ונציגי הקהילה הספרדית. היודסה ראט הוקם לאחר מהומות שיזמו תומכי המשטר הנאצי בהולנד הכבושה נגד יהודים, אשר הובילו בהמשך למהומות בין המתפרעים לבין יהודים ולא-יהודים. גם כאן, כמו באתרים רבים, נשאלה השאלה אם לשתף פעולה עם הנאצים ולהקים יודנראט אם לאו. אברהם אשר ופרופ' דוד כהן, ממקימי היודסה ראט והעומדים בראשו, טענו כי רק בשיתוף פעולה עם הגרמנים יהיה אפשר להעניק סיוע ליהודים ולדחות את גורלם. עד מהרה התפתח היודסה ראד למנגנון שלטוני חזק, ובמהלך שנת 1941 תפח המנגנון למשרד ממשלתי של ממש. בשיאו הועסקו בו כ־17,000 יהודים, בעיקר כדי למנוע מהם גירוש ל"עבודות במזרח", שהיו למעשה מחנות עבודה והשמדה. כאשר נאסר על יהודים ללמוד בבתי ספר של האוכלוסייה הכללית, שנקראו בטרמינולוגיה הנאצית "ארים", היודסה ראט הקים מוסדות חינוך שפעלו עד שנת 1943. בין תפקידי היודסה ראד היה גם לדאוג לחינוך, לתברואה, לעבודה סוציאלית, להזנת התושבים היהודים באמסטרדם ולהנפקת אישורים שונים. בקיץ 1941 החלו ההכנות בגרמניה לקראת הפתרון הסופי בהולנד, וב־1942 החלו הגירושים ההמוניים מהולנד. על היודסה ראט הוטל לארגן את המשלוחים, ולטפל בכל הצד המנהלתי של העברת היהודים למחנות, שמשמעותה הייתה גזר דין מוות ברוב המקרים ונישול האדם ומשפחתו מרכושם. היענות היודסה ראט לדרישות הגרמנים עוררה זעם והרגשת בגידה בקרב רבים. במאי 1943 הגיע תורו של היודסה ראט לשלוח גם מאנשיו, אולם ההיענות של אנשי היודסה ראט הייתה נמוכה, ובעקבות כך פרצו הגרמנים אל אמסטרדם וצדו כ־8,500 יהודים. בספטמבר 1943 נשלחו גם אשר וכהן למחנות במזרח אירופה. הן אשר והן כהן שרדו את המלחמה. לאחר תום המלחמה התנהל ויכוח סוער בנוגע לאחריותם לשילוח היהודים, והשלטונות ההולנדיים אף עצרו אותם, אולם משהתברר שהמעורבות של השלטונות ההולנדיים הייתה לא פחותה, הם שוחררו. עם זאת, רגשות הזעם בקרב שארית הקהילה היהודית לא שככו, והוחלט להקים "בית דין של כבוד" על מנת לשפוט אותם על הכנת שילוחי כ-7,000 יהודים למחנות העבודה וההשמדה במזרח אירופה ועל נישולם מרכושם. אשר לא הכיר בבית הדין, וסירב להופיע בפניו. כהן נשפט. בית הדין הוציא פסק דין חמור נגד השניים, ואסר עליהם לשמש בתפקיד כלשהו בקהילה היהודית עד סוף חייהם. מדיה וקבצים בנושא יודסה ראט פור אמסטרדם בוויקישיתוף ערך לקסיקון על היודסה ראט, באתר יד ושם דויד כהן באתר פרויקט מחקרי השואה (באנגלית) יוסף מכמן, הרטוך בים, דן מכמן, פנקס הקהילות: הולנד, ירושלים: יד ושם, תשמ"ה, עמ' 80 יודסה ראט, עמ' 4/4, אודות השואה, באתר יד ושם.
מצה בריי

מצה בריַי (מיידיש: מצה מעוכה או מצה מבושלת) היא מאכל אשכנזי מטוגן האופייני לחג הפסח. המרכיבים העיקריים במצה בריי הם שברי מצה וביצים. לשמה של המצה בריי גרסאות רבות, והיא קרויה לפעמים גם געפּרעגלט מצה או מצה בראן או מצה ברעך או מצה בריַיט או מצה בראטן (בגרמנית: מצה מטוגנת). בחלק מקהילות מזרח אירופה, כגון יהדות אוקראינה, נקראת געפרישטע מצה, כלומר "מצה שעשו אותה טרייה". בעברית היא נקראת מצה מטוגנת או מַצִּיָּה. את המצה בריי עושים ממצה בסגנון דומה לפרנץ' טוסט או חביתה מקושקשת או חלקה. להכנת המאכל מרטיבים שברי מצות וטובלים אותם בביצה. את הבלילה מטגנים בחמאה או בשמן צמחי למעין לביבות או כופתאות. מגישים חם או קר. יש המחליפים את המים בחלב או מוסיפים סוכר לקבלת מאכל מתוק, אשר ניתן לצפותו באבקת סוכר, ריבה וכדומה. הגרסה המתוקה נאכלת לארוחת בוקר או ארוחת ביניים. אחרים מוסיפים מלח ופלפל שחור לקבלת מאכל מלוח, שניתן לאכלו בפני עצמו או כתוספת לארוחה בשרית. ניתן להוסיף לבלילה גם בצל או פטריות לפי טעם. על בסיס מצה בריי, ניתן גם להכין פיצת מצה. מאכל דומה היו בקהילות צפון אפריקה. עם חתיכות מצות שנשארו, היו נוהגים לטבול בביצה לטגן בשמן עמוק ולהוסיף סוכר או כל תוספת אחרת.[דרוש מקור] מאכל דומה הוא מצוקילס. מצה גברנט מיידיש געברענט (מטוגן, שרוף, חרוך) או מצה מקושקשת היא מאכל מצות וביצים מסורתי לחג הפסח שהיה נהוג במזרח אירופה. בעוד שמצה בריי קלאסי מוגש כלביבה או גרסה של חביתה. מצה גבראנט היא גרסה מקושקשת בדומה לביצה מקושקשת. מוגשת לרוב עם קוטג', שמנת חמוצה או לבן דעת החזון איש שברכתה המוציא, אולם הערוך השולחן כתב שברכתה מזונות. הרב דוב ליאור כתב שמצה היא בקושי לחם, לכן כשמשתנה צורתה - ברכתה מזונות. הרב אליעזר מלמד כותב שיש ספק אם טיגון הוא כבישול או כאפייה, לכן יש לכתחילה לאכלה בתוך הסעודה. בקרב המקפידים שלא לאכול מצה שרויה בפסח חלוקים המנהגים: אלו המקפידים שלא לאכול גם מצה שרויה במי פירות - אינם אוכלים בפסח מצה בריי. אולם אלו המקפידים רק על הימנעות ממצה שרויה במים - אוכלים מצה בריי שטוגנה בשמן ובביצים אך ללא מים. מה יש לברך על מצה ברייט זמי שרייבר, מצה בריי שכולם אוהבים: 4 מתכונים, באתר ynet, 5 באפריל 2015 מתכון למצה בריי, סרטון באתר יוטיוב (ביידיש) הערך "ברייע" במילון האנגלי-יידי של אלכסנדר הרכבי מפנה לערך "בראהע" (בגרמנית: Brau), שמשמעותו בישול. עם זאת, ייתכן כי המילה "ברייע" אינה קשורה למילה "בריי" שלפנינו, ושהמקור הוא אם כן המילה "Brei" בגרמנית שדומה יותר למילה היידית גם בהיגויה וגם במשמעותה - עיסה או מחית מעוכה. מה מברכים על מצה בריי?. אחריו צידד כך גם הרב שמואל טל בספרו טל חיים (ברכות סימן כ), משום שיש לחתיכות המצות "צורת פת". הרב יחיאל מיכל הלוי אפשטיין, ערוך השולחן, אורח חיים, סימן קס"ח, סעיף ל"ז דוב ליאור, מה מברכים על מצה ברייט?, באתר "ישיבה", ז אייר תשס"ח. יב – לחם מטוגן, קרוטונים, מצות מטוגנות, פניני הלכה אמנם יש לחלק, אם מטגנים המצה בריי עם מעט שמן אין שינוי בברכה; הדיון בברכה כשמטגנים בהרבה שמן אם נחשב כמו בישול שמשנה הברכה ל"מזונות" שולחן ערוך הרב תשובות או"ח ו ועוד הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
המנון סודאן

אנו צבא האל, צבא המולדת (בערבית: نحن جند الله, جند الوطن) הוא ההמנון הלאומי של סודאן. ההמנון היה המנון הכוחות הצבאיים שפעלו לעצמאות סודאן. הוא נכתב על ידי אחמד סאלח והולחן על ידי אחמד מרג'אן. בשל המצב הפוליטי המעורער במדינה, קיים ספק אם המנון זה ישמש את סודאן גם בשנים הבאות. ההמנון מושר בערבית. מדיה וקבצים בנושא המנון סודאן בוויקישיתוף האות ض מתועתקת כ-צ' ונהגית כדל"ת נחצית.
המנון הרפובליקה הדמוקרטית של קונגו

קוּמוּ קוֹנְגוֹלֶזִים (בצרפתית: Debout Congolais) הוא ההמנון הלאומי של הרפובליקה הדמוקרטית של קונגו. ההמנון נכתב על ידי סימון-פייר בוקה, הולחן על ידי ז'וזף לוטומבה ואומץ לראשונה בשנת 1960, שנת העצמאות של המדינה. עם הפיכתה של המדינה לזאיר ב-1971, שונה ההמנון ל"שירה של זאיר" (La Zaïroise). ההמנון המקורי חזר להיות המנונה של המדינה עם הפלתו של מובוטו ססה סקו וחזרתה של המדינה לשמה הקודם בשנת 1997. ההמנון מושר בצרפתית. דגל הרפובליקה הדמוקרטית של קונגו סמל הרפובליקה הדמוקרטית של קונגו
גיליוטין

האם התכוונתם ל... ז'וזף אינייס גיוטן – רופא צרפתי, על שמו נקראה הגיליוטינה. גיליוטין (חברה) – חברה ישראלית לייצור משחקי מחשב.
ממברנה סינתטית

ממברנה סינתטית היא קרום דק המחקה מבחר תכונות של ממברנה ביולוגית ומשמשת למגוון מטרות בביולוגיה, בכימיה ובהנדסה, הן במחקר והן בתעשייה. ממברנה סינתטית יכולה לשמש להפרדת חומרים במעבדה. החלק הפעיל שלה שמאפשר מעבר סלקטיבי של חומר. הממברנה מכילה בדרך כלל פולימרים או חומרים קרמיים כמו תערובת של זכוכית ומתכת. הכוח שמניע את החומר דרך הממברנה יכול להיות מפל ריכוזים, הפרשי לחץ או מתח חשמלי. לממברנה הסינתטית יש תפקיד חשוב בתהליכי הפרדה כמו מיקרופילטרציה, אולטראפילטרציה, אוסמוזה הפוכה, הפרדת גזים, דיאליזה או כרומטוגרפיה. היישום תלוי בסוג החומר ממנו הממברנה עשויה. הבסיס הפיזיקלי הוא הפרדה לפי גודל, אפיניות כימית או אלקטרוסטטיות. ממברנות חדירות למחצה, שמאפשרות מעבר מים בלבד או יוני מלחים בלבד, משמשות בתהליך אוסמוזה הפוכה או אלקטרודיאליזה לצורך התפלת מים. אותן ממברנות יכולות לשמש במתקני הפקת אנרגיה בשיטת אנרגיה כחולה (אנ'). מדיה וקבצים בנושא ממברנה סינתטית בוויקישיתוף ממברנות (טכנולוגיה), דף שער בספרייה הלאומית
OsCommerce

OsCommerce‏ (Open Source Commerce)‏ היא תוכנת סחר-אלקטרוני המבוססת על קוד פתוח הניתנת להורדה בחינם מהאינטרנט. יוצר התוכנה הוא Harald Ponce de Leon ובתחילה נקרא הפרויקט "The Exchange Project", זו היוותה את הבסיס והיסודות למערכת הנוכחית של היום. לאחר מספר שנים שונה שמה ל-osCommerce והוקם אתר רשמי לפרויקט המאפשר לגולשים מכל העולם להיות מעורבים באופן מלא בחלק הפיתוח וההתקדמות של המערכת. התכנה משוחררת תחת רישיון GNU GPL - General Public License. המערכת כתובה ב-PHP ומבוססת על מסד הנתונים MySQL. PHP MySQL Open Source GNU GPL אתר האינטרנט הרשמי של OsCommerce (באנגלית) OsCommerce, ברשת החברתית פייסבוק OsCommerce, ברשת החברתית אקס (טוויטר) osCommerce.com, אתר הבית הרשמי של osCommerce ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
פלוסית גמה

פלוסית גמה, המכונה גם תנשמית גמה, (שם מדעי: Autographa gamma) היא מין של עש ממשפחת התנשמיתיים. הבוגרים מעופפים גם בשעות היום וגם בדמדומים. אורך גופה 17-19 מ"מ, מוטת כנפיה 30-45 מ"מ. צבעה חום-אפור. הכנפיים צבועות בדוגמה מסובכת של גוני חום ואפור שונים, המקנים לה הסוואה מצוינת. על כל אחת מכנפיה הקדמיות יש ציור של האות היוונית גמא בצבע לבן-כסוף, ומכאן שמה. כנפה האחורית חומה עם פס לבן בשוליה. צבעי הכנפיים משתנים מבוגר לבוגר, ותלויים באקלים שבו הזחל גדל. מין זה נפוץ באירופה, בחלקים מאסיה ובצפון אפריקה. הפרטים בדרום תחום תפוצתו יציבים (אינם נודדים). באביב הבוגרים נודדים צפונה ומגיעים עד לאיסלנד, גרינלנד ופינלנד. מספרי הנודדים משתנים משנה לשנה, ויש שנים שפלישות המוניות של המין מתרחשות. גל שני של נודדים מגיע בקיץ. במרכז אירופה ובאיים הבריטיים הבוגרים מצויים במספרים משמעותיים ממאי והלאה. באביב המאוחר האוכלוסייה מתדלדלת, כיוון שהבוגרים אינם שורדים במזג האוויר המתקרר. יש פרטים שעפים שוב דרומה כדי לחרוף באגן הים התיכון ובאגן הים השחור. בישראל הבוגרים מתחילים להופיע בספטמבר-אוקטובר ונעדרים בקיץ. באביב אוכלוסיית הבוגרים בישראל מגיעה לשיאה. כיוון שאוכלוסייה זו גדולה בהרבה ממה שהיה יכול להתפתח מהזחלים המקומיים, החוקרים מניחים שחלק גדול ממנה הוא פרטים שהגיעו לישראל מדרום, חלקם בדרכם לאירופה. הבוגרים חיים במגוון רחב של בתי גידול, במיוחד בשטחים פתוחים. נפוץ לראות את הבוגרים בגנים, כשהם באים לשתות צוף. פלוסית גמה מעמידה שניים או שלושה דורות בשנה, ואפילו ארבעה בתנאי מחיה טובים במיוחד. הנקבה מטילה את הביצים בצדם התחתון של עלים. הביצים לבנבנות, חצי-כדוריות בצורתן ובעלות חריצים עמוקים. לאחר שלושה-ארבעה ימים, ואף יותר בתנאים קרים, הזחלים בוקעים מהביצים. לזחל שלוש רגליים מדומות (בליטות בשרניות בהם הזחל נעזר בהליכתו), וצבעו לרוב ירוק עם סימנים לבנבנים. הזחלים הם רב-פונדקאים (ניזונים מצמחים שונים), ותועדו על יותר ממאתיים מיני צמחים שונים. הם עלולים להפחית את היבול על ידי פגיעה בעלים, ונחשבים לרוב כמזיקים. לפני התגלמותם הזחלים מגיעים לאורך 35 מ"מ. הם מתגלמים בפקעת הדבוקה לצמח. הגולם ירוק בהתחלה, ומשחיר עם הזמן. הבוגרים מזדווגים יום או יומיים לאחר בקיעתם. הנקבות מטילות את הביצים חמישה ימים לאחר מכן. הבוגרים מתים 3-19 ימים לאחר ההגחה מהגלמים. מדיה וקבצים בנושא פלוסית גמה בוויקישיתוף פלוסית גמה, באתר ITIS (באנגלית) פלוסית גמה, באתר NCBI (באנגלית) פלוסית גמה, באתר Animal Diversity Web (באנגלית) פלוסית גמה, באתר האנציקלופדיה של החיים (באנגלית) פלוסית גמה, באתר GBIF (באנגלית) עמיר וינשטיין, חלון פתוח לחרקים - פלוסית גמה.
אסתר פרבשטין

אסתר פרבשטין (נולדה בשנת 1946) היא היסטוריונית חרדית, חברת הנהלת ועידת התביעות העולמית מטעם ממשלת ישראל, ראש הקתדרה להוראת השואה במכללה ירושלים, והיועצת האקדמית של גנזך קידוש השם. בין הבולטים בחוקרי השואה החרדים. נולדה בישראל, בתו של הרב יהודה אריה לייב היינה ונינתו של האדמו"ר מגור רבי אברהם מרדכי אלתר. לימדה שנים רבות באולפנת חורב בירושלים. בשנת 1984 סיימה את לימודיה לתואר שני באוניברסיטה העברית בירושלים. עבודתה, בהנחייתו של פרופ' יהודה באואר, עסקה בהצלת אדמו"רים בתקופת השואה. תחומי מחקרה העיקריים הם: התמודדותם של החרדים בשואה, שאלות ודילמות הלכתיות אשר התעוררו בה ויחס החברה החרדית לשואה כיום. ספרה "בסתר רעם" הוא מן הספרים הבולטים בתחום חקר השואה מזווית חרדית. פרבשטין פרסמה גם מאמרים וערכה ספרים אחדים בנושאים אלה. ידועה עמדתה המסנגרת על האדמו"ר רבי אהרן רוקח מבעלז בפולמוס הדרשה. בחודש יוני 2023 מינה סגן השר אורי מקלב את פרבשטיין לחברת הנהלת ועידת התביעות מטעם ממשלת ישראל בעלה הוא הרב משה מרדכי פרבשטין, ראש ישיבת חברון "כנסת ישראל". לבני הזוג שבעה ילדים. בנה הרב יעקב, חתנו של הרב דוד יצחק מן, הוא דיין בבית דינו של הרב נסים קרליץ ואב"ד בבית הדין "נתיבות חיים". בסתר רעם: הלכה, הגות ומנהיגות בימי השואה, מוסד הרב קוק, תשס"ב, 2002 שומרים על קשר: אמונה במחנות הריכוז, המרכז ללימודי השואה, מכללה ירושלים, תשס"ה (2005) זיכרון בספר – השואה במבואות לספרות הרבנית, עורכים: אסף ידידיה, נתן כהן ואסתר פרבשטיין, הוצאת ראובן מס, 2008 גרסה מקוונת של הספר (לבעלי הרשאה), באתר "כותר" בסתר המדרגה: היהדות האורתודוקסית בהונגריה נוכח השואה, מוסד הרב קוק, תשע"ג, 2013 טל של תחייה: מכתבים ראשונים של אנשי אמונה לאחר השואה, מוסד הרב קוק, תשפ"א, 2020 תמר רותם, החרדים מגלים את יד ושם, באתר הארץ, 22 בפברואר 2005 חיים יהודיים בצל המוות, ריאיון עם פרבשטיין, אתר "בשבע". אסתר פרבשטיין, דף שער בספרייה הלאומית ראיון עם אסתר פרבשטין, ראש המרכז ללימודי השואה במכללה ירושלים, באתר יד ושם מכּתביה: רופא חייל יהודי מגרמניה במחנה עבודה בפולין, באתר "דעת" תהלים ט"ו: השתקפות הדרך לקרבת ה', באתר "דעת" ד' אמות של הלכה – במחיצת כתביו של רב קהילה בתקופת השואה, באתר "דעת" קידוש השם בצריפי הנערים, מקור ראשון, מוסף "שבת", 5 בינואר 2012, גיליון 752, 5 בינואר 2011 אברהם פריינד, מקלב מינה את הרבנית פרבשטיין כחברת הנהלת ועידת התביעות העולמית, באתר בחדרי חרדים, 27 ביוני 2023 חנני ברייטקופף, ‏חשיפה: זה התפקיד היוקרתי שקיבלה אשת ראש ישיבת חברון, באתר כיכר השבת, 27 ביוני 2023